b'\n_START_ARTICLE_\nAlpay \xc3\x96zalan\n_START_PARAGRAPH_\nAlpay \xc3\x96zalan (s. 29. toukokuuta 1973 Izmir Turkki) on pelaajauransa jo lopettanut turkkilainen jalkapalloilija ja nykyinen valmentaja. Pelipaikaltaan \xc3\x96zalan oli keskuspuolustaja.\n_START_SECTION_\nSeurajoukkueura\n_START_PARAGRAPH_\nPelaajauransa aikana \xc3\x96zalan edusti Altay SK:ta (23 ottelua, 1 maali), Be\xc5\x9fikta\xc5\x9f JK:ta (148 ottelua, 9 maalia), Fenerbah\xc3\xa7ea (29 ottelua, 3 maalia), Aston Villaa (57 ottelua, 1 maali), Incheon United FC:t\xc3\xa4 (8 ottelua), Urawa Red Diamondsia (13 ottelua) ja 1. FC K\xc3\xb6lni\xc3\xa4 (48 ottelua, 1 maali).\n_START_SECTION_\nMaajoukkueura\n_START_PARAGRAPH_\nTurkin jalkapallomaajoukkueessa \xc3\x96zalan pelasi vuosina 1995\xe2\x80\x932005 kaikkiaan 90 ottelua ja teki niiss\xc3\xa4 nelj\xc3\xa4 maalia. H\xc3\xa4n oli mukana Turkin joukkueessa my\xc3\xb6s vuoden 2002 MM-kisoissa sek\xc3\xa4 vuoden 1996 ja vuoden 2000 EM-kisoissa. 2002 MM-kisoissa h\xc3\xa4net my\xc3\xb6s valittiin mukaan turnauksen t\xc3\xa4hdist\xc3\xb6joukkueeseen.\n_START_SECTION_\nValmennusura\n_START_PARAGRAPH_\nPelaajauransa j\xc3\xa4lkeen h\xc3\xa4n on keskittynyt valmentamiseen ja kuuluu Siirtspor SK:n valmennusryhm\xc3\xa4\xc3\xa4n.'